laion/Wikipedia-Exotic huggingface dataset:
קומיקסבא

קומיקסבא היא סדרת ספרי קומיקס לילדים שנכתבה על ידי הסופר החרדי מאיר למברסקי בשם העט מ. ספרא, ומורכבת בעיקר ממשלים עממיים בעלי נמשל עם מוסר השכל, שרבים מהם מבוססים על משליהם של רבי ישראל מאיר הכהן ורבי יוסף חיים מבגדאד. הסדרה החלה לצאת בשנת ה'תשס"ח, ונכון לניסן ה'תשפ"ג היא כוללת כ-90 כרכים. הספרים נפוצים בעיקר בציבור החרדי והחרדי לאומי, ויוצאים לאור בהוצאת יפה נוף. סיפור המסגרת של הסדרה מתמקד בילד חרדי בשם יענקי שמבקר את סבו, אפרים, ושומע ממנו סיפורים. בסוף כל סיפור, הקומיקס חוזר לחדרו של הסב, שמסביר לנכדו את הנמשל ומוסר ההשכל שאפשר ללמוד מהסיפור. המשלים תופסים כמעט את כל עמודי הספר, בעוד הנמשל מוסבר בעמוד אחד או שניים. בדרך כלל בתיאור הנמשל, הסב והנכד מצוירים כשהם לבושים בתלבושות בהם היו לבושים הגיבורים העיקריים במשל. הסיפורים מבוססים על משלים שחוברו על ידי גדולי ישראל בדורות האחרונים, ובעיקר על משליהם של רבי ישראל מאיר הכהן מחבר הספר 'חפץ חיים', ורבי יוסף חיים מבגדאד מחבר הספר 'בן איש חי'. בחלק מהספרים מרוכזים משלים מאותו מחבר, ובאחרים מאוגדים סיפורים על נושא אחד ממגוון מחברים. המשלים והאיורים הם בעיקר בסגנון העיירה הישנה באירופה. הם כוללים דמויות כגון יהודי כפרי, עגלון, פריץ, מלך, ומתרחשים לרוב במקומות כגון פונדק, יריד, בית כנסת, או חנות. על הרעיון ליצירת הסדרה סיפר המחבר, מאיר למברסקי, שהוא ניתן לו על ידי הרב דוד חי אבוחצירא, בעקבות פנייתו אליו בבקשת עצה באיזה תחום כתיבה כדאי להתמקד. הרב אבוחצירא ייעץ לו לכתוב ספר שיחות של החפץ חיים מעובדות לילדים, ובאופן בלתי תלוי, זמן מועט לאחר מכן ביקש ממנו המוציא לאור של הוצאת יפה נוף לכתוב ספר קומיקס על משלי החפץ חיים. בהתחלה הוא לא האמין שהסדרה תצליח, אבל הסדרה הצליחה מעל ומעבר, והיא נפוצה מאוד בקרב הציבור החרדי והדתי. נכון לניסן ה'תשפ"ג, בסדרה כ-90 כרכים המחולקים לפי תתי סדרות: פרקי אבות (שישה חלקים). משלי הבן איש חי (אחד עשר חלקים). גדולי המוסר (שמונה חלקים) - ממשליהם של גדולי תנועת המוסר. מאורי החסידות (עשרה חלקים) - ממשליהם של גדולי ישראל החסידיים. מרביצי התורה (עשרה חלקים) - ממשליהם של גדולי ישראל הליטאיים. בנוסף ישנם עוד כשלושים ספרים שאינם חלק מסדרה, בהם: חמישה חומשי תורה (חמישה חלקים) השבת הנשמה צדקה העולם הזה שמירת הלשון תפילה השגחה עבודת ה' תורה בין אדם לחבירו גאולה תשובה כיבוד הורים הכרת הטוב ענווה מוסר ניסיונות ונשמרתם מידת הזריזות שמיטה ישנם עוד 13 ספרים נוספים לפי מועדי השנה: אלול ימים נוראים ראש השנה יום הכיפורים סוכות חנוכה פורים מגילת אסתר פסח הגדה של פסח ספירת העומר ל"ג בעומר שבועות מעיין כפיר, מהעצה של רבי דוד, נולד קומיקסבא, באתר הידברות, ‏2 באפריל 2016 מידע על קומיקסבא בקטלוג הספרייה הלאומית
איזי ינוקא

איזי (יצחק) ינוקא (9 בספטמבר 1965 - 8 באפריל 2023) היה איש משרד החוץ, כיהן במספר רב של תפקידים שהאחרון בהם שגריר ישראל בקמרון. בשנים 1991–1994 למד לתואר ראשון. ב-1993 עד 1995 היה צוער במשרד החוץ. ב-1995 היה לקונסול בריו דה ז'ניירו. בשנים 1999 עד 2001 שימש כסגן ראש הנציגות הישראלית ביאונדה בירת קמרון. בשנים 2004 עד 2007 שימש יועץ בשגרירות הישראלית בדבלין. בשנים 2008 עד 2010 למד לתואר שני בממשל ודיפלומטיה ציבורית במרכז הבינתחומי הרצליה. ב-2010 היה ראש הדסק המערב אפריקאי במחלקת אפריקה. ב-2009 הוחלט למנותו לשגריר ישראל באנגולה ובכך קודם מאיש מינהלה ישירות לתפקיד בכיר בשירות דיפלומטי, אך אנגולה סירבה לקבלו כשגריר ישראל במדינה, בשל נטייתו המינית. מ-2010 ועד 2013 היה ליועץ במשלחת הישראלית לאו"ם בניו יורק. בשנים 2013 עד 2016 היה לשגריר ישראל בחוף השנהב, טוגו, בנין ובורקינה פאסו. מ-2016 ועד 2018 היה לראש הדסק הברזילאי במחלקת מרכז ודרום אמריקה והקריביים. באוגוסט 2019 מונה כשגריר ישראל בקמרון ושגריר לא תושב לגינאה המשוונית, לרפובליקה של קונגו, לגבון ולרפובליקה המרכז אפריקאית. בתפקידו זה נפגש עם שר האוצר של קמרון והדגיש את תמיכתה של ישראל בפרויקטי מים במדינה. בתקופתו כשגריר התחוללה מגפת הקורונה, והוא פעל לסייע לקמרון בהתמודדות עם המגפה. ב-1995 נישא למייקי גולדשטיין, רב קונסרבטיבי ופעיל בקהילת הלהט"ב. אחותו היא העיתונאית ענת טלשיר. אבלים על לכתו בטרם עת של השגריר איזי ינוקא ז"ל, באתר GOV.IL H.E Isi YANOUKA, embassies.gov.il יוסי מלמן, איש מהבכירים של משרד החוץ אינו רוצה לשרת במדינות אפריקה, באתר הארץ, 26 בנובמבר 2009 Was diplomat denied post in Angola because he is openly gay?, The Jerusalem Post | JPost.com (באנגלית אמריקאית) ג'ודי מלץ, הומו מונה לראשונה לרב בית כנסת קונסרבטיבי בישראל, באתר הארץ, 9 בספטמבר 2014 מינויים בשירות החוץ | מספר החלטה 4713, באתר GOV.IL Jean Marie Takouleu, CAMEROON: Israel wishes to invest in water projects in the country, Afrik 21, ‏2020-06-03 (באנגלית אמריקאית) איתמר אייכנר, גם בזמן המגפה: נמשך הסיוע של ישראל למדינות באפריקה, באתר ynet, 8 באפריל 2020
יוזף מאנס

יוזף מאנס (באנגלית: Josef Mánes;‏ 12 במאי 1820 – 9 בדצמבר 1871) היה צייר צ'כי. הוא בא ממשפחה של ציירים, שכללה את אביו אנטונין מאנס, דודו ומנהל האקדמיה לאמנות בפראג ואצלב מאנס, אחיו קווידו מאנס ואחותו אמלי מאנסובה. שיעורי הציור הראשונים שלו קיבל באופן טבעי מאביו. מ-1835 עד 1844 למד באקדמיה לאמנויות יפות, פראג, אצל הפרופסורים פרנטישק טקדליק וכריסטיאן רובן. הוא המשיך את לימודיו במינכן במשך שנתיים. עם שובו, היה לו רומן עם העוזרת של המשפחה שגרם לשערורייה, והביא להרחקתו מבני משפחתו, מצב שהכניס אותו לדיכאון קשה. הוא מצא מקלט בחסותו של הרוזן בדריץ' סילבה-טארוקה, הוא חי ועבד בטירתו בפרוחוניצה במשך עשרים שנה. משם ערך נסיעות רבות ברחבי מורביה, סלובקיה ופולין. הוא לקח חלק פעיל בחברות אמנותיות, ספרותיות ופטריוטיות רבות. כמו כן השתתף ב"סוקול", ארגון אתלטי לצעירים, ועיצב מדים וחומרים נוספים עבורם. ב-1857 הוא ביקר באיטליה ושלוש שנים לאחר מכן יצא לרוסיה, ממנה חזר מעורער בנפשו. משנת 1866, מצבו הנפשי החמיר במהירות, והוא התנהג בצורה מוזרה ובאובססיות. מסע החלמה לאיטליה לא הצליח לשפר את בריאותו והוא מת ב-1871, לאחר סבל רב. נראה שמוחו הושפע מעגבת או מדלקת קרום המוח. הוא הפיק ציורים רבים בכל ז'אנר, מנופים ודיוקנאות ועד לציורים אתנוגרפיים ובוטניים. הוא אפילו עשה ציורים של שנים עשר החודשים (לוח שנה) מול השעון האסטרונומי של פראג. אף שעבודתו לא הובנה או הוערכה מעט בימי חייו, הוא נחשב לאחד מגדולי הציירים הצ'כים. בשנת 1887 נוצר לזכרו "איגוד מאנס לאמנויות יפות". אחד הגשרים המרכזיים מעל נהר הוולטאבה נושא את שמו וכולל פסל של הצייר בקצה העיר העתיקה. דמותו הופיעה בכמה בולי דואר צ'כוסלובקיים וצ'כיים. אוהבים משפחה בסלובקיה לאורה כנסיית הכפר אחיות השעון האסטורנומי בפראג מדיה וקבצים בנושא יוזף מאנס בוויקישיתוף יוזף מאנס, באתר "Find a Grave" (באנגלית) יוזף מאנס, באתר Discogs (באנגלית) Rudolf Müller (1884), "Manes, Joseph", Allgemeine Deutsche Biographie (ADB) (in German), vol. 20, Leipzig: Duncker & Humblot, pp. 184–185 V. Kratinová: "Mánes Josef". In: Österreichisches Biographisches Lexikon 1815–1950 (ÖBL). Vol. 6, Austrian Academy of Sciences, Vienna 1975, ISBN 3-7001-0128-7, p. 50 f. (Direct links to "p. 50", "p. 51") Jaromír Pečírka, Josef Mánes: Živý pramen národní tradice, Mánes Union of Fine Arts (1941)
ואצלב מאנס

ואצלב מאנס (באנגלית: Václav Mánes; בקירוב 1793 – 31 בינואר 1858) היה צייר צ'כי. הוא היה אחיו של אנטונין מאנס ודודו של קווידו ויוז'ף מאנס ואמלי מנסובה, שכולם היו ציירים. מעט ידוע עליו; אפילו תאריך לידתו אינו ברור. הוא מעולם לא התחתן; חי ועבד בביתו של אחיו אנטונין במשך כל חייו. בתחילה למד בית ספר קתולי. מאוחר יותר הוא נרשם לאקדמיה לאמנויות יפות, שם למד אצל יוז'ף ברגלר. בשנת 1829 הוענקה לו מלגת קלרובו והוא בילה את שלוש השנים הבאות ברומא, שם חבריו המרכזיים היו אנשי תנועת הנצרתיים. מבחינה סגנונית, עבודתו הייתה בין נאו-קלאסיציזם לרומנטיקה. הוא שימש כמנהל זמני של האקדמיה של פראג מ-1835 עד 1836 ושוב ב-1840. הוא זכה להערכה מסוימת על תיאורי סצנות מהתנ"ך, וצייר גם דיוקנאות. לאחר 1835, הוא גם היה חבר באגודה לקידום האמנויות היפות. הוא נפטר בפראג ב-31 בינואר 1858. ניתן לראות את יצירותיו בגלריה הלאומית של פראג, במוזיאון העיר פראג. אישה וילד ריפוי העיוור דיוקן מדיה וקבצים בנושא ואצלב מאנס בוויקישיתוף Naděžda Blažíčková-Horová (Ed.), Malířská rodina Mánesů, Prague 2002, 335 s. Naděžda Blažíčková-Horová (Ed.), 19th-Century Art in Bohemia: (1790–1910) - Painting, Sculpture, Decorative Arts. Prague; National Gallery in Prague, 2009
בוב אזרין

בוב אזרין (באנגלית: Bob Ezrin; נולד ב-26 במרץ 1949) הוא מוזיקאי ומפיק מוזיקלי קנדי יהודי שהפיק כמה מן האלבומים הידועים של שנות ה-70. אזרין, יליד טורונטו, אונטריו, זכה לתהילתו הראשונית כמפיק הצעיר והמוכשר של אלבומי להקת אליס קופר. לאחר מכן, הפיק אלבומים ללו ריד, פינק פלויד, פיטר גבריאל, Kiss, וJane's Addiction. הוא תואר כאדם קשה, וכ"פרנסיס פורד קופולה" של הפקה מוזיקלית. ההפקה שלו מתבססת על טכניקות ארגון מוזיקלי הדומות למוזיקה קלאסית. אזרין גם השתתף גם בתור מוזיקאי, בחלק מהאלבומים שאותם הפיק, כמו האלבום The Division Bell של להקת פינק פלויד. בין הכלים שעליהם הוא ניגן באלבומים אלה - קלידים, גיטרה, גיטרה בס, כלי הקשה ואף אקורדיון. בשנים האחרונות אזרין חזר להפיק אלבומים לאליס קופר, ומפיק גם אלבומים של להקות מטאל שונות, בין היתר. אזרין מחזיק גם בחברת תוכנה למחשב בשם "השלב השביעי" אשר מוציאה לאור תקליטור של מונטי פייתון. אזרין נכנס להיכל התהילה המוזיקלי של קנדה במהלך "פרסי יונו" באפריל 2004. 1971 - Love It to Death של אליס קופר. 1973 - Berlin של לו ריד. 1977 - פיטר גבריאל של פיטר גבריאל. 1979 - החומה של פינק פלויד. בוב אזרין, ברשת החברתית פייסבוק בוב אזרין, במסד הנתונים הקולנועיים IMDb (באנגלית) בוב אזרין, באתר AllMusic (באנגלית) בוב אזרין, באתר MusicBrainz (באנגלית) בוב אזרין, באתר Discogs (באנגלית) בוב אזרין, באתר Songkick (באנגלית) בוב אזרין, באתר SecondHandSongs בוב אזרין, באתר MOOMA (בארכיון האינטרנט)
אמלי מאנסובה

אמלי מאנסובה (בצ'כית: Amalie Mánesová;‏ 21 בינואר 1817 – 4 ביולי 1883) הייתה ציירת נוף צ'כית. היא באה ממשפחה אמנותית. אביה, אנטונין מאנס, האחים יוז'ף מאנס וקידו מאנס, ודודה ואצלב מאנס, היו כולם היו ציירים. אף שרצתה להתמחות בדיוקנאות, אביה האמין שלא הולם שאישה תעשה זאת, והתעקש שהיא תצייר נופים. הוא גם העניק לה את ההכשרה הרשמית היחידה שקיבלה אי פעם. חלק ניכר מזמנה הוקדש ללמד את אחיה. לאחר מות אביה ב-1843, היא השתלטה על קורסי הרישום שלו; בעיקר תחת חסות של אריסטוקרטים עשירים. הכסף שהרוויחה שימש לסייע לאחיה, שהתקשו להתבסס באולפנים משלהם. היא התרשמה מכישרונו של יוז'ף, וליוותה אותו למינכן, כדי ללמד אותו להיות יותר חרוץ וחסכני. אולם כשהגיעה לשם, אחיה התאהב במשרתת ונולד לו ילד לא חוקי, מה שהוביל לשערורייה, אותו וחרם עליו של בני משפחתו. הוא בעצם נהרס בגלל הפרשה ונאלץ לחפש מקלט אצל פטרון. כאשר חלה בשנת 1866, לקחה אותו אמלי לרומא לטיפולים, ואז הם חזרו לפראג, שם טיפלה בו עד מותו בשנת 1871. במהלך תקופה זו, היא דחתה הצעת נישואין מהפסל הצ'כי ואצלב לוי. היא מתה בפתאומיות ממחלת לב. רוב יצירותיה הן בבעלות צאצאי תלמידיה, אם כי חלק מעבודותיה עשויות להיראות באוספים של הגלריה הלאומית בפראג. נוף עם בית דמות בנוף הקציר מדיה וקבצים בנושא אמלי מאנסובה בוויקישיתוף אמלי מאנסובה, באתר "Find a Grave" (באנגלית) Renáta Tyršová, "Amalie Manesová", in Světozor, December 1899, #52 Mánesová Amálie (1817–1876), Galerie Marold (בצ׳כית)
Search & Rescue

"Search & Rescue" הוא שיר של הראפר הקנדי דרייק. הוא יצא לאור ב-7 באפריל 2023, באמצעות OVO סאונד וריפבליק רקורדס. דרייק פרסם קטע מתוך השיר, שנקרא אז "Rescue Me", באינסטגרם שלו ב-25 במרץ 2023. ב-31 במרץ, הרצועה המלאה עלתה לראשונה ב-The Fry Yiy Show, חלק מתחנת הרדיו שלו ב-Sirius XM,‏ "Sound 42". ב-6 באפריל, הראפר הכריז על צאת השיר ופרסם את העטיפה, בה צילום של דרייק והזמרת הבריטית לילה חובשים קסדות אופנוע שחורות. הופעתה של הזמרת על העטיפה צוינה בדמיון שלה לקים קרדשיאן. הרצועה זכתה לתשומת לב עקב דגימת דיאלוג בין קים קרדשיאן לקריס ג'נר, שנלקח מסיום עונת 2021 של "משפחת קרדשיאן", בו נראית קרדשיאן מדברת על הגירושים מקניה וסט. על לולאת קלידים קצבים ו"נינוחה", דרייק מביע את רצונו שאישה תציל אותו מאורח חייו הנוכחי. הראפר אף מדבר על מה שהוא מחפש בבת זוג, כולל "שאפתנות, סבלנות, כנות ואמון". השיר מסמן את שיתוף הפעולה השני בין דרייק למפיק סאדפוני, לאחר "Jumbotron Shit Poppin" מתוך Her Loss. Brodsky, Rachel (7 באפריל 2023). "Drake – "Search & Rescue"". Stereogum. נבדק ב-10 באפריל 2023. {{cite web}}: (עזרה) Ellington, Andre (26 במרץ 2023). "Drake Details His Ideal Woman In New Song Snippet". HipHopDX. נבדק ב-10 באפריל 2023. {{cite web}}: (עזרה) Rose, Jordan (7 באפריל 2023). "Drake's Kim K Stunt Fell Flat". Complex. נבדק ב-10 באפריל 2023. {{cite web}}: (עזרה) Bowenbank, Starr (6 באפריל 2023). "New Drake Song 'Search & Rescue' Arriving Tonight". Billboard. נבדק ב-10 באפריל 2023. {{cite web}}: (עזרה) Devin (7 באפריל 2023). "Kim Kardashian Look-Alike On Drake's 'Search & Rescue' Cover Revealed". Rap-Up. נבדק ב-10 באפריל 2023. {{cite web}}: (עזרה) Cox, Nicki (7 באפריל 2023). "Kim Kardashian look-alike on Drake's latest cover art revealed". Page Six. נבדק ב-10 באפריל 2023. {{cite web}}: (עזרה) Mier, Tomás (7 באפריל 2023). "Drake Releases Kim Kardashian-Sampling 'Search and Rescue'". Rolling Stone. נבדק ב-10 באפריל 2023. {{cite web}}: (עזרה) Rindner, Grant (7 באפריל 2023). "Inside the Latest Chapter of the Kanye West-Drake Beef". GQ. נבדק ב-10 באפריל 2023. {{cite web}}: (עזרה) Galindo, Thomas (7 באפריל 2023). "Drake Releases First Song of 2023 Titled "Search & Rescue"". American Songwriter. נבדק ב-10 באפריל 2023. {{cite web}}: (עזרה) Maheshwari, Disheeta (7 באפריל 2023). "Drake releases controversial song 'Search & Rescue' featuring Kim Kardashian and Kanye West; Listen". Pinkvilla. נבדק ב-10 באפריל 2023. {{cite web}}: (עזרה) Strauss, Matthew (7 באפריל 2023). "Drake Shares New Song "Search & Rescue": Listen". Pitchfork. נבדק ב-10 באפריל 2023. {{cite web}}: (עזרה) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית)
מיקולש אלש

מיקולש אלש (בצ'כית: Mikoláš Aleš;‏ 13 בנובמבר 1852 – 10 ביולי 1913) היה צייר צ'כי. על פי ההערכות, הוא צייר למעלה מ-5,000 תמונות בימי חייו. הוא צייר עבור כל דבר, החל ממגזינים, דרך קלפים ועד ספרי לימוד. ציוריו לא זכו לפרסום נרחב מחוץ לבוהמיה, אך רבים מהם עדיין זמינים, והוא נחשב לאחד מגדולי האמנים של הרפובליקה הצ'כית. אלש נולד במירוטיצה שליד פיסק, למשפחה עשירה יחסית. אחיו פרנטישק לימד אותו היסטוריה עד מותו ב-1865. אלש התעניין בציור מגיל צעיר. ב-1879 נישא למרינה קאילובה ועבר לאיטליה שם המשיך את הקריירה שלו בציור. הוא חזר לפראג כדי לעבוד על היצירה החדשה בקישוט התיאטרון הלאומי של פראג יחד עם ציירים מפורסמים אחרים. אלש ידוע ככל הנראה כאחד הציירים שעיטרו מחדש את המבואה המפורסמת של התיאטרון הלאומי הצ'כי. הוא זכה לפרסום במהלך חייו, במיוחד בזכות יצירות האמנות האדריכליות שלו, אך ציוריו זכו לשבחים רק לאחר מותו. רחובות רבים בצ'כיה נקראים על שמו. עבודתו של אלש, לא אומצה על ידי הנאצים הגרמנים ששלטו בצ'כיה מ-1938 עד 1945, אבל שימשה למטרות תעמולה על ידי המשטר הקומוניסטי, במיוחד במהלך שנות ה-50. אלש נפטר בפראג ב-10 ביולי 1913, בגיל 60. מדיה וקבצים בנושא מיקולש אלש בוויקישיתוף מיקולש אלש, באתר "Find a Grave" (באנגלית) מיקולש אלש, באתר Discogs (באנגלית) Tyman, Jaroslav (2006-08-17). "Mikolas Ales- Gallery". Archived from the original "Tyman, Jaroslav (2006-08-17). "Mikolas Ales "Mikoláš Aleš (18.11.1852 - 10.7.1913): Národní malíř" Čtvrtník, Mikuláš (2007-12-09). "Mikoláš Aleš a jeho druhý život". Radio Prague.
אקוומרין

אקוומרין (בלטינית: Aquamarine; מילולית: "מי הים"), היא אבן חן, סוג של המינרל בריל, שצבעה כחול עד כחול-ירוק הדומה לגוון הים. האקוומרין הוא רק אחד מסוגי אבני החן של הבריל. סוגים נוספים הם האזמרגד הירוק, ההליודור הצהוב, המורגניט הוורוד והגושניט הלבן. יש שם המייחסים אותה לאבן החן תרשיש המקראית. ניתן למצוא אקוומרין ברוב המקומות בהם מוצאים בריל, הדוגמאות היפות ביותר מגיעות מרוסיה. מרבצי אבני החן של סרי לנקה הקרויים "חצץ-אבני חן" (בסינהלית "אילאם") מכילים אקוומרין. בריל צהוב שקוף, כמו זה המצוי בברזיל מכונה לעיתים "אקוומרין כריסוליט". קורונדום בעל גוון כחול אופייני לאקוומרין קרוי לעיתים "אקוומרין אוריינטלי". בארצות הברית ניתן למצוא אבני אקוומרין בפסגת הר אנטרו (Antero) ברכס סאוֹוָטש (Sawatch) במרכז קולורדו. בברזיל יש מכרות אקוומרין במדינות מינאס ז'ראיס, אספיריטו סאנטו ובאהיה. אבני אקוומרין נאות מופקות בזמביה כמו גם מדגסקר, מלאווי, טנזניה וקניה. את רוב אבני האקוומרין נוהגים לחמם על מנת להפיק מהם צבע כחול עז יותר. אבן האקוומרין הגדולה ביותר שנתגלתה עד היום נחפרה ב-1910 בעיר פדרה אזול שבמינאס ז'ראיס, ברזיל. היא שקלה מעל ל-110 קילוגרם וממדיה היו: אורך 48.5 ס"מ וקוטר 42 ס"מ. האקוומרין היא אבן החן הרשמית של מדינת קולורדו. בארצות הברית, באוסטרליה ובתאילנד אקוומרין הוא אבן ההולדת של חודש מרץ. אקוומרין היא גם אבן החן לכבוד יום השנה ה-19. בתקופת ימי הביניים הייתה אמונה שקסם באמצעות אקוומרין מסוגל להתגבר על רעל. אקוומרין (אורכב 23.12.2011 בארכיון Wayback Machine) באתר של מיכל ביאל-ויסלברג
מאושרת

"מאושרת" הוא סינגל שהוקלט על ידי הזמר הישראלי עומר אדם. את השיר הוציאה לאור ב-16 במרץ 2011 חברת התקליטים NMC, והוא נכלל כרצועה הפותחת באלבום האולפן השני של הזמר, ילד טוב ילד רע. "מאושרת" נכתב והולחן על ידי גילי זיגמן ויוסי בן דוד, שעבד עם זמרים רבים מהז'אנר המזרחי, דוגמת אייל גולן, ליאור נרקיס ושרית חדד. הוא לא נכנס לאף מצעד שבועי, אולם במצעד הפזמונים העברי השנתי של גלגלצ ו-Mako דורג במקום ה-19. לשיר הופק וידאו קליפ רשמי שפורסם בערוץ היוטיוב של אדם. ילד טוב ילד רע באתר סטריאו ומונו המצעד השנתי הישראלי תשעא, גלגלצ מאושרת, בביצוע עומר אדם, סרטון באתר יוטיוב
בניתי עלייך

"בניתי עלייך" הוא סינגל שהוקלט על ידי הזמר הישראלי עומר אדם. את השיר הוציאה לאור ב-16 במרץ 2011 חברת התקליטים NMC יונייטד אנטרטיינמנט, והוא נכלל כרצועה השביעית באלבום האולפן השני של הזמר, ילד טוב ילד רע. "בניתי עלייך" נכתב והופק על ידי דורון מדלי, שכתב עבור אדם את "נמס ממך" ורביב בן-מנחם בהתאם ללחנו של המוזיקאי היווני טאסוס פאנאגיס. הוא נכנס למצעד שבועי של המדיה פורסט במקום העשירי, ואף דורג במצעד הפזמונים העברי השנתי של גלגלצ ו-Mako באותומקום גם כן. לשיר לא הופק וידאו קליפ רשמי, אולם פורסם אודיו רשמי שלו בערוץ היוטיוב של אדם בליווי תמונות מאחת מהופעותיו. ילד טוב ילד רע באתר סטריאו ומונו המצעד השנתי הישראלי תשעא, גלגלצ בניתי עלייך, בביצוע עומר אדם, סרטון באתר יוטיוב
You and Me

"You and Me" (בסינית: "我和你"; פין-יין: Wǒ Hé Nǐ) הוא שיר הנושא הרשמי של אולימפיאדת בייג'ינג שנערכה בבייג'ינג, הרפובליקה העממית של סין, בשנת 2008. השיר בוצע בטקס הפתיחה של האולימפיאדה על ידי ליו הואן (אנ') ושרה ברייטמן. ג'אנג יי-מו, מנהל טקס הפתיחה, בחר בזמרת האנגלייה שמייצגת את הבירה לונדון כעיר המארחת האולימפית הבאה ב-2012 ועל פני עיר מקומית בהתאם לנושא האולימפיאדה "עולם אחד, חלום אחד", המסמל אחדות על פני השפה, גזע או מחסומים דתיים. הגרסה הרשמית של השיר הזה נמשכת ארבע דקות ועשר שניות והולחנה על ידי צ'יגאנג צ'ן (אנ'), מלחין צרפתי-סיני יליד שאנגחאי. הווידאו קליפ של השיר הזה מציג כמה אנשים מרחבי העולם, שמותיהם באנגלית ובסינית והמילים מופיעות בתחתית המסך. הואן וברייטמן הופיעו מול חמישה מיליארד אנשים ברחבי העולם בעת ביצוע השיר. השיר נדגם בטקס הסיום של אולימפיאדת בייג'ינג שאירע בשנת 2022 כדי לעזור לסמל את בייג'ינג כעיר מארחת של אולימפיאדת הקיץ והחורף. מידע על היצירה "You and Me" באתר מיוזיק בריינז סרטון השיר "You and Me" באתר יוטיוב You and Me 2008 Beijing Olympics Official Theme by Liu Huan & Sarah Brightman, נבדק ב-2023-04-11 Did you know..., Sarah Brightman (באנגלית אמריקאית) Did you know..., Sarah Brightman (באנגלית אמריקאית)
שקט (שיר)

"שקט" הוא סינגל שהוקלט על ידי הזמר הישראלי עומר אדם. את השיר הוציאה לאור ב-16 באוגוסט 2013 חברת התקליטים NMC, והוא נכלל כרצועה הפותחת באלבום האולפן השלישי של הזמר, מוזיקה ושקט. "שקט" נכתב על ידי אבי אוחיון ואסף צרויה, שגם הפיק אותו. ב-2 בינואר 2014 נכנס למצעד הפזמונים העבריים של גלגלצ במקום העשירי. הוא הגיע לשיאו במקום השלישי ב-13 בפברואר. גם במצעד של רשת ג' הגיע למקום השלישי – המיקום הגבוה ביותר שלו בדירוג – ושהה בו תשעה שבועות רצופים. במצעד סוף השנה 2013 של המוביל הארצי דורג במקום ה-48. המצעד השבועי 2.1.2014, גלגלצ המצעד השבועי 13.2.2014, גלגלצ
יוסי משולם (כדורגלן)

יוסי משולם (נולד ב-7 באפריל 1946, תל אביב, פלשתינה (א"י)) הוא כדורגלן עבר ישראלי, אשר שיחק לרוב בעמדת המגן השמאלי ומזוהה עם קבוצות גדנ"ע תל אביב יהודה ושמשון תל אביב. יוסי משולם נולד בתל אביב ב-1946. ב-1956 הצטרף לקבוצת גדנ"ע תל אביב יהודה, ובהמשך בעונות 1961/1962 ו-1962/1963 זכה עם קבוצתו בגביע המדינה בכדורגל לנוער שנקרא "קרנר" באותה העת. ב-1964 נפצע בכתפו, עבר ניתוח ונעדר מספר חדשים מהמגרשים. בעונת 1964/1965 בליגה הלאומית עבר לשחק בקבוצת הבוגרת של שמשון תל אביב. משחקו הראשון היה ב-3 באוקטובר 1964 מול הפועל תל אביב. במשחקי גביע המדינה בכדורגל 1965/1966 סיימה שמשון תל אביב כסגנית מחזיקת הגביע. משולם שיחק בשורות שמשון תל אביב עד 1967, עיצומה של עונת 1966/1968 בליגה הלאומית ומשחק הליגה האחרון בשורות הקבוצה היה ב-1 באוקטובר 1967 מול הפועל תל אביב. בסך הכל הופיע ב-50 משחקי ליגה בשורות שמשון תל אביב, ובעוד 2 משחקי גביע. הוא סבל מהשלכות הפציעה הקשה שעבר מספר שנים קודם לכן ובמהלך העונה נאלץ לפרוש ממשחק פעיל. ב-1964 זומן משולם לשורות נבחרת ישראל בכדורגל עד גיל 19, ובהמשך ועד 1966 שיחק בשורות נבחרת הנוער בכדורגל. משולם עבר קורס מאמני כדורגל, בין השנים 1970–2003 אימן ילדים ונערים בגדנ"ע תל אביב יהודה, ובין חניכיו היו סלים טועמה וחיים רביבו. משולם מתגורר ביפו, נשוי לאתי, הם הורים לשני ילדים וסבים לנכדים. גדנ"ע תל אביב יהודה מחזיקת גביע המדינה לנוער "קרנר": 1961/1962 מחזיקת גביע המדינה לנוער: 1962/1963 שמשון תל אביב סגנית מחזיקת גביע המדינה בכדורגל: 1965/1966 מדיה וקבצים בנושא יוסי משולם בוויקישיתוף חודורוב המצויין בעוכרי בני-יהודה, למרחב, 27 במרץ 1966 גביע קרנר לגדנ"ע יהודה, הארץ, 7 ביולי 1963.
הרי אורל

המונח "אורל" מפנה לכאן. אם הכוונה למשמעות אחרת, ראו אורל (פירושונים). הרי אוּרַל (ברוסית: Уральские горы) הם רכס הרים שכיוונו הכללי צפון-דרום, המחלק את רוסיה למזרח ומערב ומראה את הקו המפריד בין אירופה לאסיה. הרי אורל הם מהעתיקים בעולם, בני 250–300 מיליון שנה, אך עדיין גבוהים יחסית לגילם. הפסגה הגבוהה ביותר ברכס היא ההר נַרוֹדַּה (פּוֹזְנוּר, 1,894 מ'). רכס הרי אורל נמשך לאורך כ-2,500 ק"מ מן הערבות שבגבולה הצפוני של קזחסטן ועד לחופי האוקיינוס הארקטי. האי נוֹבַאיַה זֶמְלִיַה מהווה המשך נוסף של הרכס. גאוגרפים מחלקים את הרי אורל לחמישה חלקים: הרי אורל הדרומיים, המרכזיים, הצפוניים, הסוב-ארקטיים והארקטיים. הרי אורל נוצרו בעידן הקרבון המאוחר, כשהחלק המערבי של סיביר התנגש עם יבשת העל שהכילה את מרבית היבשה בעולם דאז: השילוב של לאוראסיה (אירופה וצפון אמריקה) וגונדוואנה. אירופה וסיביר נותרו מחוברות כתוצאה מהתנגשות זו. גאולוגית, הרי אורל מסמנים את החלק הצפוני של הגבול בין יבשות אסיה ואירופה. סחף טבעי חשף עושר של מרבצי מינרלים בהרי אורל, ובהם גם אבני חן כטופז וברקת. ההרים עמדו במרכזה של התוכנית הנאצית להרי אורל. האזור הוא אחד מיצרני המתכות והתעשייה הכבדה הגדולים במדינה. היערות הבתוליים בקומי בצפון הרי אורל הוכרו כאתר מורשת עולמית. השטח האירופי של רוסיה שגבולו עם אסיה הוא הרי אורל מדיה וקבצים בנושא הרי אורל בוויקישיתוף הרי אורל, באתר אנציקלופדיה בריטניקה (באנגלית) Russian Regional Economic and Business Atlas. International Business Publications. August 2013. p. 42. ISBN 9781577510291 ערך זה הוא קצרמר בנושא הרים ובנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
לאטונדאן

בננה לטונדאן (באנגלית: Latundan Banana; שם מדעי: Musa Acuminata) היא זן פופולרי של בננה מיניאטורית המגודלת בפיליפינים ונפוצה בדרום מזרח אסיה. אורכה הממוצע של בננת הלטונדאן הוא כ-20 ס"מ, היא בעלת קליפה עבה, צבעה צהוב וטעמה מתוק. הפרי משמש כקינוח פופולרי, אך לעיתים גם כצמח נוי. עכביש הבננות בננה רוטי מדיה וקבצים בנושא לאטונדאן בוויקישיתוף Banana Bible: 12 Banana Types in the Philippines | Pepper.ph, pepper.ph M.M.P.N.D. - Sorting Musa names, www.plantnames.unimelb.edu.au Latundan, Improving the understanding of banana (באנגלית) Learn2Grow, web.archive.org, ‏2012-03-08